b'\n_START_ARTICLE_\nComtat Venaissin\n_START_PARAGRAPH_\nComtat Venaissin on entinen maakunta Provencessa Avignonin ymp\xc3\xa4rist\xc3\xb6ss\xc3\xa4. Sen muinainen p\xc3\xa4\xc3\xa4kaupunki oli Carpentras. Alue kuului Kirkkovaltiolle vuosina 1274-1791, jolloin siell\xc3\xa4 sijainneessa Avignonissa eli seitsem\xc3\xa4n paavia ja kaksi vastapaavia. Alue liitettiin Ranskaan vallankumouksen yhteydess\xc3\xa4 vuonna 1791. Comtat\xe2\x80\x99n oli hedelm\xc3\xa4llist\xc3\xa4 seutua jota kasteltiin Durancejoen vedell\xc3\xa4. Aluetta tosin kiusasi usein puhaltava mistraali, jota est\xc3\xa4m\xc3\xa4\xc3\xa4n istutettiin sypressiaitoja.'